CELEX: 62007CA0423
Language: fi
Date: 2010-04-22 00:00:00
Title: Asia C-423/07: Unionin tuomioistuimen tuomio (neljäs jaosto) 22.4.2010 — Euroopan komissio v. Espanjan kuningaskunta (Jäsenyysvelvoitteiden noudattamatta jättäminen — Direktiivi 93/37/ETY — Direktiivin 3 ja 11 artikla — Julkiset urakkakonsessiot — Julkistamisvelvoitteet — Velvoitteiden laajuus — Hankintailmoitus — Konsession kohteen ja urakoiden sijainnin kuvaus — Täydentävät rakennusurakat, joita ei nimenomaisesti mainita hankintailmoituksessa ja tarjouspyyntöasiakirjassa — Yhdenvertaisen kohtelun periaate)

19.6.2010   
            
            
               FI
            
            
               Euroopan unionin virallinen lehti
            
            
               C 161/3
            
         
      Unionin tuomioistuimen tuomio (neljäs jaosto) 22.4.2010 — Euroopan komissio v. Espanjan kuningaskunta
      (Asia C-423/07) (1)
      
      (Jäsenyysvelvoitteiden noudattamatta jättäminen - Direktiivi 93/37/ETY - Direktiivin 3 ja 11 artikla - Julkiset urakkakonsessiot - Julkistamisvelvoitteet - Velvoitteiden laajuus - Hankintailmoitus - Konsession kohteen ja urakoiden sijainnin kuvaus - Täydentävät rakennusurakat, joita ei nimenomaisesti mainita hankintailmoituksessa ja tarjouspyyntöasiakirjassa - Yhdenvertaisen kohtelun periaate)
      (2010/C 161/04)
      Oikeudenkäyntikieli: espanja
      
         Asianosaiset
      
      
         Kantaja: Euroopan komissio (asiamiehet: asianajajat D. Kukovec, M. Konstantinidis, S. Pardo Quintillán ja M. Canal Fontcuberta)
      
         Vastaaja: Espanjan kuningaskunta (asiamies: F. Díez Moreno)
      
         Oikeudenkäynnin kohde
      
      Jäsenyysvelvoitteiden noudattamatta jättäminen — Julkisia rakennusurakoita koskevien sopimusten tekomenettelyjen yhteensovittamisesta 14.6.1993 annetun neuvoston direktiivin 93/37/ETY (EYVL L 199, s. 54) 3 artiklan ja 11 artiklan 3, 6, 7 ja 12 kohdan rikkominen — Yhdenvertaisen kohtelun ja syrjintäkiellon periaatteen loukkaaminen — Rakennusurakat, jotka eivät ole olleet konsession kohteena — Konsessiosopimuksen tekemisen jälkeen suoritettu hankinta
      
         Tuomiolauselma
      
      
                  1)
               
               
                  Espanjan kuningaskunta ei ole noudattanut julkisia rakennusurakoita koskevien sopimusten tekomenettelyjen yhteensovittamisesta 14.6.1993 annetun neuvoston direktiivin 93/37/ETY 3 artiklan 1 kohdan sekä 11 artiklan 3 ja 6 kohdan, luettuina yhdessä sen liitteen V kanssa, mukaisia velvoitteitaan, koska Ibérica de Autopistas SA:lle myönnettiin 5.11.1999
                  
                              —
                           
                           
                              kolmannen ajokaistan rakentaminen molempiin suuntiin Villalban ja Valle de los Caídosin liittymän välisellä moottoritien A-6 maksullisella osuudella
                           
                        
                              —
                           
                           
                              kolmannen, molempiin suuntiin käytettävissä olevan kaistan rakentaminen Valle de los Caídosin liittymän ja San Rafaelin kaupungin välisellä moottoritien A-6 maksullisella osuudella, uuden tunnelin rakentaminen mukaan lukien, ja
                           
                        
                              —
                           
                           
                              neljännen kaistan rakentaminen molempiin suuntiin Madridin ja Villalban välisellä moottoritien A-6 maksuttomalla osuudella
                           
                        ilman, että näitä urakoita mainittiin julkista urakkakonsessiota koskevan sopimuksen kohteessa, sellaisena kuin se on kuvailtu Euroopan yhteisöjen virallisessa lehdessä julkaistussa ilmoituksessa ja tarjouspyyntöasiakirjassa.
               
            
                  2)
               
               
                  Kanne hylätään muilta osin.
               
            
                  3)
               
               
                  Espanjan kuningaskunta velvoitetaan korvaamaan oikeudenkäyntikulut.
               
            
         (1)  EUVL C 297, 8.12.2007.